সুশান্ত মজুমদার

সুশান্ত মজুমদার (জন্ম: ১১ নভেম্বর ১৯৫৪) বাংলাদেশের সাংবাদিক, কথাসাহিত্যিক ও মুক্তিযোদ্ধা। কথাসাহিত্যে অবদানের জন্য তিনি ২০০৯ সালে বাংলা একাডেমি পুরস্কার লাভ করেন।

 জীবনী 
সুশান্ত মজুমদার ১১ নভেম্বর ১৯৫৪ সালে বাগেরহাটে জন্মগ্রহণ করেন। তিনি ছিলেন ১৯৭১ সালের নবম সেক্টরের মুক্তিযোদ্ধা। তিনি বাংলা সাহিত্যে এমএ ডিগ্রী অর্জন করেছেন। ১৯৬০-এর দশকে স্কুলজীবনে সাহিত্য চর্চার শুরু করেন। সাংবাদিকতা দিয়ে কর্মজীবন শুরু করেন। ১৯৭০-এর দশকে নজরুলবিষয়ক প্রবন্ধ লিখতেন। গল্প  এবং উপন্যাসও নিয়মিত লিখতেন। দেশের বিভিন্ন সাহিত্য ও প্রধান দৈনিক পত্রিকায় লেখালেখি করতেন। সাপ্তাহিক পত্রিকা ‘সচিত্র সন্ধানী’তে সম্পাদনা সহকারী হিসেবে দায়িত্ব পালন করেন। কথাসাহিত্যে অবদানের জন্য তিনি ২০০৯ সালে বাংলা একাডেমি পুরস্কার লাভ করেন।

 গ্রন্থ 
সুশান্ত মজুমদারের উল্লেখযোগ্য প্রকাশিত গ্রন্থের মধ্যে রয়েছে:

 আমার বাবা মুক্তিযোদ্ধা
 চার দশকের নির্বাচিত গল্প
 সন্দেহ ও নতুন কুটুম
 ঠাকুরমার ঝুলি
 গরম হাত

 পুরস্কার ও সম্মাননা 

 বাংলা একাডেমী সাহিত্য পুরস্কার (২০০৯)
জীবনানন্দ পুরস্কার-২০০৮

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:বাগেরহাট জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাঙালি লেখক